PCC คว้างานจ้างจัดหา-ติดตั้งอุปกรณ์ “ภาคใต้-เหนือ” มูลค่า 156 ล้านบาท
PCC ส่งบริษัทย่อย “พรีไซซ ซิสเท็ม แอนด์ โปรเจ็ค” ได้รับคัดเลือกเป็นผู้ชนะประกวดราคาจ้างจัดหา พร้อมติดตั้งอุปกรณ์ควบคุมในระบบจำหน่าย เพื่อเพิ่มประสิทธิภาพระบบศูนย์สั่งการจ่ายไฟ ภาคใต้จำนวน 78.97 ล้านบาท และภาคเหนือจำนวน 76.83 ล้านบาท กําหนดการส่งมอบโครงการภายใน 365 วัน
PCC ชนะงานประกวดจ้างจัดหา-ติดตั้งอุปกรณ์ “ภาคใต้-เหนือ” รวมมูลค่า 156 ล้านบาท กําหนดการส่งมอบในแต่ละโครงการภายใน 365 วัน
8 พ.ค. 2566

บริษัท พรีไซซ คอร์ปอเรชั่น จํากัด (มหาชน) หรือ PCC แจ้งผ่านตลาดหลักทรัพย์ฯ ว่า บริษัท พรีไซซ ซิสเท็ม แอนด์ โปรเจ็ค จํากัด ซึ่งเป็นบริษัทย่อยที่บริษัทฯ ถือหุ้นร้อยละ 99.98 ได้รับการคัดเลือกใหญ่เป็นผู้ชนะประกวดราคาจ้างจัดหาพร้อมติดตั้งอุปกรณ์ควบคุมในระบบจําหน่าย เพื่อเพิ่มประสิทธิภาพระบบศูนย์สั่งการจ่ายไฟเขตพื้นที่ภาคเหนือและภาคใต้จำนวน 2 งานมูลค่ารวม 155.79 ล้านบาท
โดยแยกเป็น 1. งานจ้างจัดหาพร้อมติดตั้งอุปกรณ์ควบคุมในระบบจําหน่าย เพื่อเพิ่มประสิทธิภาพระบบศูนย์สั่งการจ่ายไฟ เขตพื้นที่ภาคเหนือ ด้วยวิธีประกวดราคาอิเล็กทรอนิกส์ (e-bidding) ในนามกิจการค้าร่วม “CONSORTIUM OF PSP &amp; TIMPANO ” ประกอบด้วย บริษัท พรีไซซ ซิสเท็ม แอนด์ โปรเจ็ค จํากัด และ บริษัท ทิมพาโน อิเลคทริคอล กับ การไฟฟ้าส่วนภูมิภาค เมื่อวันที่ 18 เมษายน 2566 มูลค่าสัญญารวม 76,826,000.00 บาท (รวมภาษีมูลค่าเพิ่ม)
2.งานจ้างจัดหาพร้อมติดตั้งอุปกรณ์ควบคุมในระบบจําหน่าย เพื่อเพิ่มประสิทธิภาพระบบศูนย์สั่งการจ่ายไฟ เขตพื้นที่ภาคใต้ด้วยวิธีประกวดราคาอิเล็กทรอนิกส์ (e-bidding) ในนามกิจการค้าร่วม “CONSORTIUM OF PSP &amp; CYG ” ประกอบด้วย บริษัท พรีไซซ ซิสเท็ม แอนด์ โปรเจ็ค จํากัด และ บริษัท ซีวายจีซันรี่ (ประเทศไทย) จํากัด กับ การไฟฟ้าส่วนภูมิภาค เมื่อวันที่ 18 เมษายน 2566 มูลค่าสัญญารวม 78,966,000.00 บาท (รวมภาษีมูลค่าเพิ่ม)
ทั้งนี้ มีกําหนดการส่งมอบในแต่ละโครงการภายใน 365 วัน นับถัดจากวันที่ได้รับหนังสือแจ้งจากการไฟฟ้า ส่วนภูมิภาค ให้เริ่มทํางาน โดยมีเงื่อนไขการชําระเงินแบ่งออกเป็น 4 งวด ตามความคืบหน้าของงานที่แล้วเสร็จ
 